title: Komission täytäntöönpanoasetus (EU) 2020/572, annettu 24 päivänä huhtikuuta 2020, rautateiden onnettomuuksia ja vaaratilanteita koskevissa tutkintaselostuksissa noudatettavasta raportointirakenteesta (ETA:n kannalta merkityksellinen teksti)

text:
                  27.4.2020

                  FI

                  Euroopan unionin virallinen lehti

                  L 132/10

         KOMISSION TÄYTÄNTÖÖNPANOASETUS (EU) 2020/572,
         annettu 24 päivänä huhtikuuta 2020,
         rautateiden onnettomuuksia ja vaaratilanteita koskevissa tutkintaselostuksissa noudatettavasta raportointirakenteesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon rautateiden turvallisuudesta 11 päivänä toukokuuta 2016 annetun Euroopan parlamentin ja neuvoston direktiivin (EU) 2016/798 (1) ja erityisesti sen 24 artiklan 2 kohdan,
         sekä katsoo seuraavaa:

                     (1)

                     Direktiivissä (EU) 2016/798 säädetään puitteista sen varmistamiseksi, että rautateiden onnettomuuksien ja vaaratilanteiden raportoinnista vastaavat kansalliset tutkintaelimet jakavat onnettomuuksien ja vaaratilanteiden tutkintojen tulokset kaikkialla unionissa kyseisen direktiivin 22 artiklan mukaisesti.

                     (2)

                     Tutkintaselostukset sekä mahdolliset havainnot ja niiden perusteella annetut suositukset antavat ratkaisevan tärkeää tietoa rautateiden turvallisuuden parantamiseksi tulevaisuudessa yhtenäisellä eurooppalaisella rautatiealueella. Direktiivin (EU) 2016/798 26 artiklan mukaan niiden, joille turvallisuussuositukset on osoitettu, on toteutettava toimenpiteitä ja annettava tutkintaelimelle selvitys toteutetuista toimenpiteistä.

                     (3)

                     Tutkintaselostuksen yhteinen rakenne voisi helpottaa selostusten jakamista. Tätä varten on perustettu Euroopan parlamentin ja neuvoston asetuksen (EU) 2016/796 (2) 37 artiklan 3 kohdan e alakohdan mukaisesti julkinen tietokanta, jota hallinnoi Euroopan unionin rautatievirasto ja johon on pääsy viraston välityksellä.

                     (4)

                     Jotta muiden eurooppalaisten sidosryhmien olisi helpompi saada hyödyllisiä tietoja ja käyttää niitä, joitakin osia selostuksesta pyydetään kahdella eurooppalaisella kielellä.

                     (5)

                     Rakenteen olisi suojattava kansallista tutkintaelintä ulkopuoliselta puuttumiselta niiden toimintaan ja varmistettava, että tutkinta on suoritettu riippumattomasti direktiivin (EU) 2016/798 21 artiklan 4 kohdan mukaisesti.

                     (6)

                     Onnettomuuksien ja vaaratilanteiden turvallisuustutkintaselostuksilla olisi varmistettava, että aiemmista onnettomuuksista ja vaaratilanteista otetaan opiksi. Niiden avulla on tarkoitus helpottaa turvallisuusriskien tunnistamista ja vastaavien turvallisuusriskien poistamista tulevaisuudessa sekä tarjota rautatiealan toimijoille tilaisuus tarkastella toimintansa riskinarviointia ja tarvittaessa päivittää turvallisuusjohtamisjärjestelmiään, mukaan lukien mahdollisten korjaavien toimenpiteiden toteuttaminen komission delegoidun asetuksen (EU) 2018/762 (3) liitteessä I olevan 7.1.3 kohdan ja liitteessä II olevan 7.1.3 kohdan mukaisesti. Tätä varten selostusten sisältämät tiedot olisi jäsenneltävä siten, että ne ovat helposti käytettävissä.

                     (7)

                     Euroopan unionin rautatieviraston, jäljempänä ’virasto’, joka kerää selostukset, olisi pidettävä yllä asianmukaista tietoteknistä välinettä, joka tarjoaa helpon (esimerkiksi avainsanoihin perustuvan) hakutoiminnon käyttäjän erityistarpeiden mukaan.

                     (8)

                     Tässä asetuksessa säädetyt toimenpiteet ovat direktiivin (EU) 2016/798 28 artiklan 1 kohdassa tarkoitetun komitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Kohde ja soveltamisala
            Tässä asetuksessa vahvistetaan yhteinen raportointirakenne direktiivin (EU) 2016/798 20 artiklan 1 ja 2 kohdassa tarkoitettujen onnettomuuksien ja vaaratilanteiden tutkintaa varten.

            2 artikla
            Määritelmät
            Tässä asetuksessa tarkoitetaan

                        1)

                        ’aiheuttavalla tekijällä’ mitä tahansa toimintaa, laiminlyöntiä, tapausta tai olosuhdetta tai niiden yhdistelmää, jonka korjaaminen, poistaminen tai välttäminen olisi todennäköisesti estänyt tapahtuman;

                        2)

                        ’myötävaikuttavalla tekijällä’ mitä tahansa toimintaa, laiminlyöntiä, tapausta tai olosuhdetta, joka vaikuttaa tapahtumaan lisäämällä sen todennäköisyyttä, nopeuttamalla vaikutusta ajallisesti tai lisäämällä seurausten vakavuutta, mutta jonka poistaminen ei olisi estänyt tapahtumaa;

                        3)

                        ’systeemisellä tekijällä’ mitä tahansa aiheuttavaa tai myötävaikuttavaa tekijää, joka on luonteeltaan organisatorinen, johtamiseen liittyvä, yhteiskunnallinen tai sääntelyyn liittyvä ja joka todennäköisesti vaikuttaa vastaaviin ja asiaan liittyviin tapahtumiin tulevaisuudessa, mukaan lukien erityisesti sääntelykehyksen edellytykset, turvallisuusjohtamisjärjestelmän suunnittelu ja soveltaminen, henkilöstön osaaminen, menettelyt ja kunnossapito.

            3 artikla
            Tutkintaselostusten rakenne
            Tutkintaselostukset on annettava noudattaen mahdollisimman tarkasti liitteessä I esitettyä rakennetta, sanotun kuitenkaan rajoittamatta direktiivin (EU) 2016/798 20 artiklan ja 24 artiklan 1 ja 2 kohdan säännösten soveltamista.
            Liitteessä I oleva 1, 5 ja 6 kohta on kirjoitettava toisella Euroopan unionin virallisella kielellä. Tämän käännöksen on oltava saatavilla viimeistään kolmen kuukauden kuluttua selostuksen antamisesta.
            Selostukset on asetettava viraston saataville digitaalisessa muodossa, joka mahdollistaa pääsyn niihin sekä niiden digitaalisen indeksoinnin ja analysoinnin.

            4 artikla
            Siirtymäaika
            Sellaisten onnettomuuksien ja vaaratilanteiden osalta, joiden tapauksessa on tämän asetuksen tullessa voimaan jo tehty päätös tutkinnan aloittamisesta direktiivin (EU) 2016/798 22 artiklan 3 kohdan mukaisesti, tutkintaelin voi päättää, noudattaako se liitteessä I vai Euroopan parlamentin ja neuvoston direktiivin 2004/49/EY (4) liitteessä V esitettyä tutkintaselostusten rakennetta.

            5 artikla
            Voimaantulo ja soveltaminen
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 24 päivänä huhtikuuta 2020.

                  Komission puolesta

               Ursula VON DER LEYEN

                  Puheenjohtaja

            (1)  EUVL L 138, 26.5.2016, s. 102.

            (2)  Euroopan parlamentin ja neuvoston asetus (EU) 2016/796, annettu 11 päivänä toukokuuta 2016, Euroopan unionin rautatievirastosta ja asetuksen (EY) N:o 881/2004 kumoamisesta (EUVL L 138, 26.5.2016, s. 1).

            (3)  Komission delegoitu asetus (EU) 2018/762, annettu 8 päivänä maaliskuuta 2018, turvallisuusjohtamisjärjestelmän vaatimuksia koskevien yhteisten turvallisuusmenetelmien vahvistamisesta Euroopan parlamentin ja neuvoston direktiivin (EU) 2016/798 nojalla sekä komission asetusten (EU) N:o 1158/2010 ja (EU) N:o 1169/2010 kumoamisesta (EUVL L 129, 25.5.2018, s. 26).

            (4)  Euroopan parlamentin ja neuvoston direktiivi 2004/49/EY annettu 29 päivänä huhtikuuta 2004, yhteisön rautateiden turvallisuudesta sekä rautatieyritysten toimiluvista annetun neuvoston direktiivin 95/18/EY ja rautateiden infrastruktuurikapasiteetin käyttöoikeuden myöntämisestä ja rautateiden infrastruktuurin käyttömaksujen perimisestä sekä turvallisuustodistusten antamisesta annetun direktiivin 2001/14/EY muuttamisesta (rautatieturvallisuusdirektiivi) (EUVL L 164, 30.4.2004, s. 44).

            LIITE
            Tutkintaselostuksissa noudatettava rakenne
            Direktiivin (EU) 2016/798 24 artiklan 1 kohdan mukaisesti onnettomuuksien ja vaaratilanteiden tutkintaselostuksissa on noudatettava mahdollisimman tarkasti tässä esitettyä rakennetta ja mukautettava se onnettomuuden tai vaaratilanteen luonteeseen ja vakavuuteen. Tähän sisältyy periaatteessa kaikkien kohtien 1–6 ja tapauksen mukaan niiden kirjaimilla merkittyjen alakohtien täyttäminen. Jos merkityksellisiä tietoja ei ole saatavilla tai niitä ei tarvita tapahtuman olosuhteiden vuoksi, vastaaviin kohtiin tai alakohtiin on merkittävä maininta ”ei sovelleta”, jolla ilmoitetaan, että niitä ei pidetä merkityksellisinä kyseisen tutkinnan kannalta. Maininta voidaan merkitä koostetusti asiaa koskevan kohdan tai alakohdan alkuun tai loppuun.
            1.   Tiivistelmä

            Tiivistelmä on erottamaton osa selostusta, ja sen on oltava yksiselitteisesti luettavissa ilman muuta asiayhteyttä.
            Siinä on esitettävä pääpiirteittäin tapahtuman perustiedot: lyhyt kuvaus onnettomuudesta tai vaaratilanteesta; milloin, missä ja miten se tapahtui; sekä päätelmä sen syistä ja seurauksista. Tiivistelmässä on viitattava kaikkiin tutkinnan yhteydessä yksilöityihin (aiheuttaviin, myötävaikuttaviin ja/tai systeemisiin) tekijöihin. Tiivistelmässä on lueteltava mahdolliset turvallisuussuositukset ja ilmoitettava, kenelle ne on osoitettu.
            2.   Tutkinta ja sen asiayhteys

            Selostuksen tässä osassa esitetään tutkinnan tavoitteet ja asiayhteys. Siinä on mainittava kaikki tekijät, kuten viiveet, joilla voi olla haitallinen tai muu vaikutus tutkintaan tai sen päätelmiin.

                        1.

                        Päätös tutkinnan aloittamisesta:

                        2.

                        Tutkinnan aloittamista koskevan päätöksen perustelut esimerkiksi viittaamalla 20 artiklan 1 kohtaan (vakava onnettomuus) tai 20 artiklan 2 kohdan a–d alakohtaan:

                        3.

                        Tutkinnan laajuus ja rajat perusteluineen sekä selvitys mahdollisista riskin muodostavista viivästyksistä tai muista vaikutuksista tutkinnan suorittamiseen tai sen päätelmiin:

                           Laajuutta ja rajoja koskevia tietoja voi täsmentää kohdassa 4.

                        4.

                        Koostettu kuvaus tutkijaryhmän teknisistä valmiuksista ja tehtävistä. Tämä koskee myös muita tutkintaelimiä tai asiaan liittyviä ulkopuolisia tahoja edustavia henkilöitä, ja on annettava todisteet siitä, että nämä ovat riippumattomia tapahtumaan osallisina olevista osapuolista:

                           Ilmoitettava, jos henkilöille tai muille tahoille on myönnetty anonymiteetti.

                        5.

                        Kuvaus yhteydenpito- ja kuulemisprosessista niiden henkilöiden tai muiden tahojen kanssa, jotka ovat olleet osallisina tapahtumaan tutkinnan aikana, ja suhteessa toimitettuihin tietoihin:

                           Ilmoitettava, jos henkilöille tai muille tahoille on myönnetty anonymiteetti.

                        6.

                        Kuvaus osallistuvien tahojen tarjoaman yhteistyön tasosta:

                           Ilmoitettava, jos henkilöille tai muille tahoille on myönnetty anonymiteetti.

                        7.

                        Kuvaus tutkimusmenetelmistä ja -tekniikoista sekä analyysimenetelmistä, joita on käytetty selostuksessa esitettyjen tosiseikkojen ja havaintojen vahvistamiseksi. Tosiseikoista on käytävä ilmi vähintään seuraavat:

                                    —

                                    tapahtumaan johtaneet tapaukset ja olosuhteet;

                                    —

                                    edellä mainittuihin mahdollisesti johtaneet edeltävät tekijät;

                                    —

                                    ohjeet, pakolliset menettelyt, palautemekanismit ja/tai valvontamekanismit, jotka ovat johtaneet tapahtumaan tai liittyneet siihen muulla tavoin.

                           Esim. haastattelut, asiakirjojen hankinta ja käyttöjärjestelmän tallenteet.

                        8.

                        Kuvaus tutkinnan kuluessa kohdatuista vaikeuksista ja erityisistä haasteista.

                        9.

                        Mahdollinen kanssakäynti oikeusviranomaisten kanssa

                        10.

                        Tarvittaessa muut tutkinnan kannalta merkitykselliset tiedot.

                  3.   Tapahtuman kuvaus

            Selostuksen tässä osassa on oltava tutkinnan aikana kerättyihin tietoihin perustuva yksityiskohtainen kuvaus tapahtumasta.
            a)   Tapahtuma ja taustatiedot:

                        1.

                        Tapahtuman luonteen kuvaus:

                        2.

                        tapahtuman päivä, tarkka aika ja paikka:

                        3.

                        Tapahtumapaikan kuvaus, mukaan lukien sääolot ja maantieteelliset olosuhteet tapahtuma-aikana ja tieto siitä, oliko paikalla tai sen läheisyydessä käynnissä töitä:

                        4.

                        Kuolemantapaukset, loukkaantumiset ja aineelliset vahingot:

                                    —

                                    matkustajat, työntekijät tai alihankkijat, tasoristeyksen käyttäjät, alueella luvattomasti olleet henkilöt, muut laiturilla olleet henkilöt, muut muualla kuin laiturilla olleet henkilöt,

                                    —

                                    kuorma, matkatavarat ja muu omaisuus,

                                    —

                                    liikkuva kalusto, infrastruktuuri ja ympäristö.

                           Ilmoitettava, jos henkilöille tai muille tahoille on myönnetty anonymiteetti.

                        5.

                        Kuvaus muista seurauksista, mukaan lukien tapahtuman vaikutus asiaan liittyvien toimijoiden tavanomaiseen toimintaan:

                        6.

                        Asiaan liittyvien henkilöiden, heidän tehtäviensä ja muiden tahojen tunnistetiedot, mukaan lukien mahdolliset yhteydet alihankkijoihin ja/tai muihin asiaan liittyviin osapuoliin:

                           Ilmoitettava, jos henkilöille tai muille tahoille on myönnetty anonymiteetti.

                        7.

                        Junan/junien kuvaus ja tunnisteet sekä niiden kokoonpano, mukaan lukien asiaan liittyvä liikkuva kalusto ja niiden rekisterinumerot:

                        8.

                        Kuvaus infrastruktuurin ja merkinantojärjestelmän merkityksellisistä osista – raidetyyppi, vaihde, asetinlaite, opasteet, junakulunvalvontajärjestelmät:

                        9.

                        Tarvittaessa muut tapahtuman kuvauksen kannalta merkitykselliset tiedot ja taustatiedot:

                  b)   Tosiseikkoihin perustuva kuvaus tapahtumista:

                        1.

                        Tapahtumaan johtaneiden tapausten lähiketju, mukaan lukien

                                    —

                                    osallisina olleiden henkilöiden toteuttamat toimet,

                                    —

                                    liikkuvan kaluston ja teknisten laitteistojen toiminta,

                                    —

                                    käyttöjärjestelmän toiminta:

                           Esim. junamatkan alkamispaikka, osallisena olevan henkilöstön jäsenen työvuoron alkamisajankohta

                           Esim. henkilöstön toteuttamat toimenpiteet liikenteenohjauksessa ja merkinannossa, tapahtumaan liittyvä sanallinen viestintä ja kirjalliset ohjeet

                           Esim. merkinanto- ja ohjaus- ja hallintajärjestelmä, infrastruktuuri, viestintälaitteet, liikkuva kalusto, kunnossapito jne.

                        2.

                        Tapausten ketju tapahtumasta pelastuspalvelujen toiminnan päättymiseen, mukaan lukien:

                                    —

                                    toimenpiteet tapahtumapaikan suojaamiseksi ja turvaamiseksi,

                                    —

                                    hätä- ja pelastuspalvelujen toimet.

                           Esim. rautateiden pelastussuunnitelman käynnistäminen, pelastuspalvelun, poliisin ja terveydenhuollon pelastussuunnitelman käynnistäminen ja sen tapahtumaketju

                  4.   Tapahtuman analysointi, tarvittaessa yksittäisten myötävaikuttavien tekijöiden osalta

            Selostuksen tässä osassa on analysoitava todetut tosiseikat ja havainnot (toiminnanharjoittajien, liikkuvan kaluston ja/tai teknisten laitteistojen suoritustaso) siitä, mikä aiheutti tapahtuman. Analyysin perusteella on tunnistettava turvallisuuden kannalta kriittiset tekijät, jotka aiheuttivat tapahtuman tai muulla tavoin myötävaikuttivat siihen, mukaan lukien todetut edeltävät tekijät. Onnettomuus tai vaaratilanne voi johtua aiheuttavista, systeemisistä ja myötävaikuttavista tekijöistä, jotka ovat yhtä tärkeitä ja jotka olisi otettava huomioon tutkinnan aikana.
            Analyysi voidaan ulottaa koskemaan koko rautatiejärjestelmän olosuhteita, palautemekanismeja ja/tai valvontamekanismeja, joiden on todettu vaikuttavan aktiivisesti samankaltaisten tapahtumien kehittymiseen. Tähän voisi kuulua asianomaisten osapuolten turvallisuusjohtamisjärjestelmien toiminta sekä sertifiointiin ja valvontaan liittyvät sääntelytoimet.
            Seuraavat seikat on otettava huomioon kunkin sellaisen turvallisuuden kannalta kriittiseltä vaikuttavan yksilöidyn tapauksen tai (aiheuttavan tai myötävaikuttavan) tekijän osalta, rakenteen tarjoaman joustavuuden mukaisesti (ks. edellä).
            a)   Tehtävät ja velvollisuudet

            Selostuksen tämän osan perusteella on voitava määritellä ja analysoida yksittäisten henkilöiden ja yhteisöjen tehtäviä ja velvollisuuksia, mukaan lukien tarvittaessa sellainen asiaankuuluva henkilöstö ja sille määritellyt tehtävät ja toiminnot, jonka on todettu olleen osallisina tapahtumaan turvallisuuden kannalta kriittisellä tavalla tai mihin tahansa tapahtumaan johtaneeseen toimintaan, sanotun kuitenkaan rajoittamatta direktiivin (EU) 2016/798 20 artiklan 4 kohdan soveltamista.

                        1.

                        Rautatieyritys/-yritykset ja/tai rataverkon haltija(t):

                           Ilmoitettava, jos henkilöille tai muille tahoille on myönnetty anonymiteetti.

                        2.

                        Kunnossapidosta vastaava yksikkö/vastaavat yksiköt, kunnossapitokonepajat ja/tai muut kunnossapitopalvelujen tarjoajat:

                           Ilmoitettava, jos henkilöille tai muille tahoille on myönnetty anonymiteetti.

                        3.

                        Liikkuvan kaluston valmistajat tai muut rautatietuotteiden toimittajat:

                           Ilmoitettava, jos henkilöille tai muille tahoille on myönnetty anonymiteetti.

                        4.

                        Kansalliset turvallisuusviranomaiset ja/tai Euroopan unionin rautatievirasto:

                           Ilmoitettava, jos henkilöille tai muille tahoille on myönnetty anonymiteetti.

                        5.

                        Ilmoitetut laitokset, nimetyt laitokset ja/tai riskinarviointilaitokset:

                           Ilmoitettava, jos henkilöille tai muille tahoille on myönnetty anonymiteetti.

                        6.

                        Edellä 2 kohdassa mainittujen kunnossapidosta vastaavien yksiköiden sertifiointielimet:

                           Ilmoitettava, jos henkilöille tai muille tahoille on myönnetty anonymiteetti.

                        7.

                        Muu tapahtuman kannalta merkityksellinen henkilö tai muu taho, riippumatta siitä, onko tästä olemassa dokumentoitu tieto jossakin asian kannalta merkityksellisessä turvallisuusjohtamisjärjestelmässä tai viittaus rekisterissä tai asiaa koskevassa oikeudellisessa kehyksessä:

                           Ilmoitettava, jos henkilöille tai muille tahoille on myönnetty anonymiteetti

                           Esim. kalustoyksiköiden haltijat, terminaalipalvelujen tarjoajat, lastaajat tai kuormaajat

                  b)   Liikkuva kalusto ja tekniset laitteistot

            Tapahtuman aiheuttaneet tekijät tai tapahtuman seuraukset, joiden on todettu liittyvän liikkuvan kaluston tai teknisten laitteistojen kuntoon, mukaan lukien toimiin ja päätöksiin mahdollisesti liittyvät myötävaikuttavat tekijät, eli esimerkiksi tekijät:

                        1.

                        jotka johtuvat liikkuvan kaluston, rautatieinfrastruktuurin tai teknisten laitteistojen suunnittelusta:

                        2.

                        jotka johtuvat liikkuvan kaluston, rautatieinfrastruktuurin tai teknisten laitteistojen asennuksesta ja käyttöönotosta:

                        3.

                        joiden syy löytyy liikkuvan kaluston tai muiden rautatietuotteiden valmistajista tai muista tavarantoimittajista:

                        4.

                        jotka johtuvat liikkuvan kaluston tai teknisten laitteistojen kunnossapidosta ja/tai muutoksista:

                        5.

                        joiden syy löytyy kunnossapidosta vastaavasta yksiköstä, kunnossapitokonepajoista tai muista kunnossapitopalvelujen tarjoajista:

                        6.

                        Muut tutkinnan kannalta merkityksellisiksi katsottavat tekijät tai seuraukset:

                  c)   Inhimilliset tekijät

            Jos aiheuttavat tai myötävaikuttavat tekijät tai tapahtuman seuraukset liittyivät ihmisen toimintaan, on kiinnitettävä huomiota erityisiin olosuhteisiin ja tapaan, jolla henkilöstö suorittaa rutiinitoimintoja tavanomaisen toiminnan aikana, sekä inhimillisiin ja organisatorisiin tekijöihin, jotka voivat vaikuttaa toimiin ja/tai päätöksiin, mukaan lukien seuraavat:

                        1.

                        Inhimilliset ja yksilölliset seikat:

                                    a)

                                    koulutus ja kehittäminen, mukaan lukien taidot ja kokemus,

                                    b)

                                    tapahtumaan vaikuttaneet lääketieteelliset ja henkilökohtaiset seikat, mukaan lukien fyysinen tai henkinen rasitus,

                                    c)

                                    väsymys,

                                    d)

                                    motivaatio ja asenne.

                        2.

                        Työhön liittyvät tekijät:

                                    a)

                                    tehtävien suunnittelu,

                                    b)

                                    ihmisen ja koneen väliseen rajapintaan vaikuttavien laitteiden suunnittelu,

                                    c)

                                    viestintävälineet,

                                    d)

                                    käytänteet ja prosessit,

                                    e)

                                    toimintasäännöt, paikalliset ohjeet, henkilöstövaatimukset, huoltomääräykset ja sovellettavat standardit,

                                    f)

                                    henkilöstön työaika,

                                    g)

                                    riskien käsittelyn käytänteet,

                                    h)

                                    toimintaympäristö, koneet, laitteet ja ohjeet, jotka muokkaavat työtapoja.

                        3.

                        Organisatoriset tekijät ja tehtävät:

                                    a)

                                    työvoiman suunnittelu ja työmäärä,

                                    b)

                                    viestintä, tiedotus ja ryhmätyöskentely,

                                    c)

                                    palvelukseen otto ja valinta, resurssit,

                                    d)

                                    suorituskyvyn hallinta ja valvonta,

                                    e)

                                    korvaus (palkka),

                                    f)

                                    johtajuus, valtakysymykset,

                                    g)

                                    organisaatiokulttuuri,

                                    h)

                                    oikeudelliset kysymykset (mukaan lukien asiaa koskevat EU:n ja kansalliset säännöt ja asetukset),

                                    i)

                                    sääntelykehyksen edellytykset ja turvallisuusjohtamisjärjestelmän soveltaminen.

                        4.

                        Ympäristötekijät:

                                    a)

                                    työolot (melu, valaistus, tärinä jne.),

                                    b)

                                    sää ja maantieteelliset olosuhteet,

                                    c)

                                    tapahtumapaikalla tai sen läheisyydessä tehtävät työt.

                        5.

                        ja kaikki muut mahdolliset tekijät, joilla on merkitystä edellä 1, 2 3 ja 4 kohdassa tarkoitetun tutkinnan kannalta.

                  d)   Palaute- ja valvontamekanismit, mukaan lukien riskien ja turvallisuuden hallinta sekä seurantaprosessit

                        1.

                        Asiaa koskevat sääntelypuitteet:

                        2.

                        Minkä tahansa osallisena olevan toimijan (rautatieyritykset, rataverkon haltijat, kunnossapidosta vastaavat yksiköt, kunnossapitokonepajat, muut kunnossapitopalvelujen tarjoajat, valmistajat ja muut toimijat) toteuttamien riskinarviointi- ja seurantatoimien prosessit, menetelmät, sisältö ja tulokset sekä täytäntöönpanoasetuksen (EU) N:o 402/2013 (1) 6 artiklassa tarkoitetut riippumattomat arviointikertomukset:

                        3.

                        Osallisena olevien rautatieyritysten ja rataverkon haltijoiden turvallisuusjohtamisjärjestelmä, mukaan lukien direktiivin (EU) 2016/798 9 artiklan 3 kohdassa ja mahdollisissa EU:n täytäntöönpanosäädöksissä tarkoitetut perusosat:

                        4.

                        Kunnossapidosta ja kunnossapitokonepajoista vastaavan yksikön/vastaavien yksiköiden johtamisjärjestelmä, mukaan lukien direktiivin (EU) 2016/798 14 artiklan 3 kohdassa ja liitteessä III sekä mahdollisissa myöhemmissä täytäntöönpanosäädöksissä tarkoitetut toiminnot:

                        5.

                        Kansallisten turvallisuusviranomaisten direktiivin (EU) 2016/798 17 artiklan mukaisesti suorittaman valvonnan tulokset:

                        6.

                        Viraston, kansallisten turvallisuusviranomaisten tai muiden vaatimustenmukaisuuden arviointilaitosten myöntämät luvat, todistukset ja arviointiraportit:

                                    —

                                    asianomaisten rataverkon haltijoiden ja rautatieyritysten turvallisuusluvat/turvallisuustodistukset,

                                    —

                                    kiinteiden laitteiden käyttöönottolupa ja kalustoyksikköjen markkinoillesaattamisluvat,

                                    —

                                    kunnossapidosta ja kunnossapitokonepajoista vastaava yksikkö (mukaan lukien sertifiointi).

                        7.

                        Muut systeemiset tekijät:

                  e)   Samankaltaiset aiemmat tapahtumat, jos niistä on tietoja saatavilla

            5.   Päätelmät

            Päätelmiin on sisällyttävä seuraavat:

                        a)

                           Yhteenveto tapahtuman syiden analyysistä ja päätelmistä

                        Päätelmissä on esitettävä yhteenveto tapahtuman aiheuttaneista tai siihen myötävaikuttaneista tekijöistä, mukaan lukien välittömät ja syvemmällä piilevät systeemiset tekijät, sekä sellaisten turvallisuustoimenpiteiden puuttuminen tai riittämättömyys, joiden osalta suositellaan korvaavia toimenpiteitä. Lisäksi siinä on viitattava osallisina olleiden organisaatioiden valmiuksiin puuttua asiaan turvallisuusjohtamisjärjestelmiensä avulla onnettomuuksien ja vaaratilanteiden ehkäisemiseksi tulevaisuudessa.

                        b)

                           Tapahtuman jälkeen toteutetut toimenpiteet

                        c)

                           Lisähuomioita:

                        Tutkinnan aikana havaitut turvallisuusongelmat, joilla ei kuitenkaan ole merkitystä tapahtuman syitä ja seurauksia koskevien päätelmien kannalta.

                  6.   Turvallisuussuositukset

            Selostuksen tässä osassa on tarvittaessa esitettävä turvallisuussuosituksia, joiden ainoana tarkoituksena on estää vastaavat tapahtumat tulevaisuudessa.
            Suositusten puuttuminen on perusteltava.
            Turvallisuussuositusten on perustuttava todettuihin tosiasioihin ja lisähuomioihin niistä sekä niiden analyysiin, jonka perusteella voidaan tehdä päätelmiä turvallisuuden kannalta merkityksellisistä tapahtuman syistä ja seurauksista.
            Turvallisuussuosituksia voidaan antaa myös sellaisten mahdollisten lisähavaintojen osalta, joilla ei ole aiheuttavaa tai myötävaikuttavaa yhteyttä tapahtumaan.

               (1)  Komission täytäntöönpanoasetus (EU) N:o 402/2013, annettu 30 päivänä huhtikuuta 2013, riskien arviointia koskevasta yhteisestä turvallisuusmenetelmästä ja asetuksen (EY) N:o 352/2009 kumoamisesta (EUVL L 121, 3.5.2013, s. 8).


title: Komission täytäntöönpanoasetus (EU) 2020/573, annettu 24 päivänä huhtikuuta 2020, vilja-alalla 27 päivästä huhtikuuta 2020 sovellettavien tuontitullien vahvistamisesta

text:
                  27.4.2020

                  FI

                  Euroopan unionin virallinen lehti

                  L 132/19

         KOMISSION TÄYTÄNTÖÖNPANOASETUS (EU) 2020/573,
         annettu 24 päivänä huhtikuuta 2020,
         vilja-alalla 27 päivästä huhtikuuta 2020 sovellettavien tuontitullien vahvistamisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun neuvoston asetuksen (EU) N:o 1308/2013 (1) ja erityisesti sen 183 artiklan,
         sekä katsoo seuraavaa:

                     (1)

                     Komission asetuksen (EU) N:o 642/2010 (2) 1 artiklan 1 kohdassa säädetään, että CN-koodien 1001 11 00, 1001 19 00, ex 1001 91 20 [tavallinen vehnä, siemenvilja], ex 1001 99 00 [korkealaatuinen tavallinen vehnä, muu kuin siemenvilja], 1002 10 00, 1002 90 00, 1005 10 90, 1005 90 00, 1007 10 90 ja 1007 90 00 tuotteiden tuontitulli on sama kuin kyseisten tuotteiden tuontihetkellä voimassa oleva interventiohinta, jota korotetaan 55 prosenttia ja josta vähennetään kyseiseen lähetykseen sovellettava cif-tuontihinta. Tuontitulli ei kuitenkaan voi olla suurempi kuin yhteisen tullitariffin tullit.

                     (2)

                     Asetuksen (EU) N:o 642/2010 1 artiklan 2 kohdassa säädetään, että mainitun artiklan 1 kohdassa tarkoitetun tuontitullin laskemista varten mainitussa artiklassa tarkoitetuille tuotteille vahvistetaan säännöllisesti edustavat cif-tuontihinnat.

                     (3)

                     Asetuksen (EU) N:o 642/2010 1 artiklan 2 kohdassa säädetään, että mainitun asetuksen 1 artiklan 1 kohdassa tarkoitettujen tuotteiden tuontitullin laskemisessa käytetään mainitun asetuksen 5 artiklan mukaisesti määriteltyä päivittäistä edustavaa cif-tuontihintaa.

                     (4)

                     Kanadasta peräisin olevien, CN-koodien 1001 11 00, 1001 19 00, ex 1001 99 00 (korkealaatuinen tavallinen vehnä, muu kuin siemenvilja), 1002 10 00 ja 1002 90 00 tuotteiden tuontitulli lasketaan 21 päivästä syyskuuta 2017 alkaen asetuksen (EU) N:o 642/2010 2 artiklan 5 kohdan mukaisesti.

                     (5)

                     Tuontitullit olisi vahvistettava 27 päivänä huhtikuuta 2020 alkavalle ajanjaksolle, ja niitä olisi sovellettava, kunnes uusi vahvistus tulee voimaan.

                     (6)

                     Asetuksen (EU) N:o 642/2010 2 artiklan 2 kohdan mukaisesti tämän asetuksen olisi tultava voimaan päivänä, jona se julkaistaan,

               ON HYVÄKSYNYT TÄMÄN ASETUKSEN:

            1 artikla
            Asetuksen (EU) N:o 642/2010 1 artiklan 1 kohdassa tarkoitetut vilja-alan tuontitullit vahvistetaan tämän asetuksen liitteessä II lueteltujen tekijöiden perusteella tämän asetuksen liitteessä I 27 päivästä huhtikuuta 2020.

            2 artikla
            Tämä asetus tulee voimaan päivänä, jona se julkaistaan Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 24 päivänä huhtikuuta 2020.

                  Komission puolesta,

                  puheenjohtajan nimissä

               Wolfgang BURTSCHER

                  Pääjohtaja

                  Maatalouden ja maaseudun kehittämisen pääosasto

            (1)  EUVL L 347, 20.12.2013, s. 671.

            (2)  Komission asetus (EU) N:o 642/2010, annettu 20 päivänä heinäkuuta 2010, neuvoston asetuksen (EY) N:o 1234/2007 soveltamista koskevista yksityiskohtaisista säännöistä vilja-alan tuontitullien osalta (EUVL L 187, 21.7.2010, s. 5).

            LIITE I
            Asetuksen (EU) N:o 642/2010 1 artiklan 1 kohdassa tarkoitettuihin tuotteisiin 27 päivästä huhtikuuta 2020 sovellettavat tuontitullit

                        CN-koodi

                        Tavaran kuvaus

                        Tuontitulli (1)
                            (2)

                        (euroa/tonni)

                        1001 11 00

                        DURUMVEHNÄ, siemenvilja

                        0,00

                        1001 19 00

                        DURUMVEHNÄ, korkealaatuinen, muu kuin siemenvilja

                        0,00

                        keskilaatuinen, muu kuin siemenvilja

                        0,00

                        heikkolaatuinen, muu kuin siemenvilja

                        0,00

                        ex 1001 91 20

                        Tavallinen VEHNÄ, siemenvilja

                        0,00

                        ex 1001 99 00

                        Tavallinen VEHNÄ, korkealaatuinen, muu kuin siemenvilja

                        0,00

                        1002 10 00

                        RUIS, siemenvilja

                        5,27

                        1002 90 00

                        RUIS, muu kuin siemenvilja

                        5,27

                        1005 10 90

                        MAISSI, siemenvilja, muu kuin hybridi

                        5,27

                        1005 90 00

                        MAISSI, muu kuin siemenvilja (3)

                        5,27

                        1007 10 90

                        DURRA, muu kuin kylvämiseen tarkoitettu hybridi

                        5,27

                        1007 90 00

                        DURRA, muu kuin siemenvilja

                        5,27

               (1)  Tuojaan voidaan soveltaa asetuksen (EU) N:o 642/2010 2 artiklan 4 kohdan mukaisesti seuraavia tullinalennuksia:

                        —

                        3 euroa/tonni, kun purkamissatama sijaitsee Välimerellä (Gibraltarinsalmelta Välimerelle) tai Mustallamerellä ja tavarat saapuvat unioniin Atlantin valtameren tai Suezin kanavan kautta,

                        —

                        2 euroa/tonni, jos purkamissatama sijaitsee Tanskassa, Virossa, Irlannissa, Latviassa, Liettuassa, Puolassa, Suomessa, Ruotsissa, Yhdistyneessä kuningaskunnassa tai Pyreneiden niemimaan Atlantin puoleisella rannikolla ja tavarat saapuvat unioniin Atlantin valtameren kautta.

               (2)  Kanadasta peräisin olevien, CN-koodien 1001 11 00, 1001 19 00, ex 1001 99 00 (korkealaatuinen tavallinen vehnä, muu kuin siemenvilja), 1002 10 00 ja 1002 90 00 tuotteiden tuontitulli lasketaan asetuksen (EU) N:o 642/2010 2 artiklan 5 kohdan mukaisesti.

               (3)  Tuojaan voidaan soveltaa kiinteämääräistä alennusta 24 euroa tonnilta, jos asetuksen (EU) N:o 642/2010 3 artiklassa vahvistetut edellytykset täyttyvät.

            LIITE II
            Liitteessä I vahvistettujen tullien laskemista koskevat tekijät

               1.
               Asetuksen (EU) N:o 642/2010 2 artiklan 2 kohdassa tarkoitetun viitejakson keskiarvot:

                           (euroa/tonni)

                           Tavallinen vehnä (1)

                           Maissi

                           Pörssi

                           Minneapolis

                           Chicago

                           Noteeraus

                           187,231

                           116,272

                           Palkkio, Meksikonlahti

                           -

                           23,784

                           Palkkio, Suuret järvet

                           40,454

                           -

               2.
               Asetuksen (EU) N:o 642/2010 2 artiklan 2 kohdassa tarkoitetun viitejakson keskiarvot:

                           Rahtikustannukset: Meksikonlahti – Rotterdam:

                           11,705

                           Rahtikustannukset: Suuret järvet – Rotterdam:

                           38,841

               (1)  Sisältää palkkion 14 euroa/t (asetuksen (EU) N:o 642/2010 5 artiklan 3 kohta).


title: Komission täytäntöönpanoasetus (EU) 2020/615, annettu 4 päivänä toukokuuta 2020, vilja-alalla 5 päivästä toukokuuta 2020 sovellettavien tuontitullien vahvistamisesta

text:
                  5.5.2020

                  FI

                  Euroopan unionin virallinen lehti

                  LI 141/1

         KOMISSION TÄYTÄNTÖÖNPANOASETUS (EU) 2020/615,
         annettu 4 päivänä toukokuuta 2020,
         vilja-alalla 5 päivästä toukokuuta 2020 sovellettavien tuontitullien vahvistamisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun neuvoston asetuksen (EU) N:o 1308/2013 (1) ja erityisesti sen 183 artiklan,
         sekä katsoo seuraavaa:

                     (1)

                     Komission asetuksen (EU) N:o 642/2010 (2) 1 artiklan 1 kohdassa säädetään, että CN-koodien 1001 11 00, 1001 19 00, ex 1001 91 20 [tavallinen vehnä, siemenvilja], ex 1001 99 00 [korkealaatuinen tavallinen vehnä, muu kuin siemenvilja], 1002 10 00, 1002 90 00, 1005 10 90, 1005 90 00, 1007 10 90 ja 1007 90 00 tuotteiden tuontitulli on sama kuin kyseisten tuotteiden tuontihetkellä voimassa oleva interventiohinta, jota korotetaan 55 prosenttia ja josta vähennetään kyseiseen lähetykseen sovellettava cif-tuontihinta. Tuontitulli ei kuitenkaan voi olla suurempi kuin yhteisen tullitariffin tullit.

                     (2)

                     Asetuksen (EU) N:o 642/2010 1 artiklan 2 kohdassa säädetään, että mainitun artiklan 1 kohdassa tarkoitetun tuontitullin laskemista varten mainitussa artiklassa tarkoitetuille tuotteille vahvistetaan säännöllisesti edustavat cif-tuontihinnat.

                     (3)

                     Asetuksen (EU) N:o 642/2010 1 artiklan 2 kohdassa säädetään, että mainitun asetuksen 1 artiklan 1 kohdassa tarkoitettujen tuotteiden tuontitullin laskemisessa käytetään mainitun asetuksen 5 artiklan mukaisesti määriteltyä päivittäistä edustavaa cif-tuontihintaa.

                     (4)

                     Kanadasta peräisin olevien, CN-koodien 1001 11 00, 1001 19 00, ex 1001 99 00 (korkealaatuinen tavallinen vehnä, muu kuin siemenvilja), 1002 10 00 ja 1002 90 00 tuotteiden tuontitulli lasketaan 21 päivästä syyskuuta 2017 alkaen asetuksen (EU) N:o 642/2010 2 artiklan 5 kohdan mukaisesti.

                     (5)

                     Tuontitullit olisi vahvistettava 5 päivänä toukokuuta 2020 alkavalle ajanjaksolle, ja niitä olisi sovellettava, kunnes uusi vahvistus tulee voimaan.

                     (6)

                     Asetuksen (EU) N:o 642/2010 2 artiklan 2 kohdan mukaisesti tämän asetuksen olisi tultava voimaan päivänä, jona se julkaistaan,

               ON HYVÄKSYNYT TÄMÄN ASETUKSEN:

            1 artikla
            Asetuksen (EU) N:o 642/2010 1 artiklan 1 kohdassa tarkoitetut vilja-alan tuontitullit vahvistetaan 5 päivästä toukokuuta 2020 tämän asetuksen liitteessä I tämän asetuksen liitteessä II lueteltujen tekijöiden perusteella.

            2 artikla
            Tämä asetus tulee voimaan päivänä, jona se julkaistaan Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 4 päivänä toukokuuta 2020.

                  Komission puolesta,

                  puheenjohtajan nimissä

               Wolfgang BURTSCHER

                  Pääjohtaja

                  Maatalouden ja maaseudun kehittämisen pääosasto

            (1)  EUVL L 347, 20.12.2013, s. 671.

            (2)  Komission asetus (EU) N:o 642/2010, annettu 20 päivänä heinäkuuta 2010, neuvoston asetuksen (EY) N:o 1234/2007 soveltamista koskevista yksityiskohtaisista säännöistä vilja-alan tuontitullien osalta (EUVL L 187, 21.7.2010, s. 5).

            LIITE I

               Asetuksen (EU) N:o 642/2010 1 artiklan 1 kohdassa tarkoitettuihin tuotteisiin 5 päivästä toukokuuta 2020 sovellettavat tuontitullit

                        CN-koodi

                        Tavaran kuvaus

                        Tuontitulli (1)
                            (2)

                        (euroa/tonni)

                        1001 11 00

                        DURUMVEHNÄ, siemenvilja

                        0,00

                        1001 19 00

                        DURUMVEHNÄ, korkealaatuinen, muu kuin siemenvilja

                        0,00

                        keskilaatuinen, muu kuin siemenvilja

                        0,00

                        heikkolaatuinen, muu kuin siemenvilja

                        0,00

                        ex 1001 91 20

                        Tavallinen VEHNÄ, siemenvilja

                        0,00

                        ex 1001 99 00

                        Tavallinen VEHNÄ, korkealaatuinen, muu kuin siemenvilja

                        0,00

                        1002 10 00

                        RUIS, siemenvilja

                        10,40

                        1002 90 00

                        RUIS, muu kuin siemenvilja

                        10,40

                        1005 10 90

                        MAISSI, siemenvilja, muu kuin hybridi

                        10,40

                        1005 90 00

                        MAISSI, muu kuin siemenvilja (3)

                        10,40

                        1007 10 90

                        DURRA, muu kuin kylvämiseen tarkoitettu hybridi

                        10,40

                        1007 90 00

                        DURRA, muu kuin siemenvilja

                        10,40

               (1)  Tuojaan voidaan soveltaa asetuksen (EU) N:o 642/2010 2 artiklan 4 kohdan mukaisesti seuraavia tullinalennuksia:

                        —

                        3 euroa/tonni, kun purkamissatama sijaitsee Välimerellä (Gibraltarinsalmelta Välimerelle) tai Mustallamerellä ja tavarat saapuvat unioniin Atlantin valtameren tai Suezin kanavan kautta,

                        —

                        2 euroa/tonni, jos purkamissatama sijaitsee Tanskassa, Virossa, Irlannissa, Latviassa, Liettuassa, Puolassa, Suomessa, Ruotsissa, Yhdistyneessä kuningaskunnassa tai Pyreneiden niemimaan Atlantin puoleisella rannikolla ja tavarat saapuvat unioniin Atlantin valtameren kautta.

               (2)  Kanadasta peräisin olevien, CN-koodien 1001 11 00, 1001 19 00, ex 1001 99 00 (korkealaatuinen tavallinen vehnä, muu kuin siemenvilja), 1002 10 00 ja 1002 90 00 tuotteiden tuontitulli lasketaan asetuksen (EU) N:o 642/2010 2 artiklan 5 kohdan mukaisesti.

               (3)  Tuojaan voidaan soveltaa kiinteämääräistä alennusta 24 euroa tonnilta, jos asetuksen (EU) N:o 642/2010 3 artiklassa vahvistetut edellytykset täyttyvät.

            LIITE II

               Liitteessä I vahvistettujen tullien laskemista koskevat tekijät

               1.
               Asetuksen (EU) N:o 642/2010 2 artiklan 2 kohdassa tarkoitetun viitejakson keskiarvot:

                           (euroa/tonni)

                           Tavallinen vehnä (1)

                           Maissi

                           Pörssi

                           Minneapolis

                           Chicago

                           Noteeraus

                           184,185

                           113,614

                           Palkkio Meksikonlahdella

                           -

                           21,584

                           Palkkio Suurilla järvillä

                           41,446

                           -

               2.
               Asetuksen (EU) N:o 642/2010 2 artiklan 2 kohdassa tarkoitetun viitejakson keskiarvot:

                           Rahtikustannukset: Meksikonlahti–Rotterdam:

                           11,434

                           Rahtikustannukset: Suuret järvet– Rotterdam:

                           37,737

               (1)  Sisältää palkkion 14 euroa/t (asetuksen (EU) N:o 642/2010 5 artiklan 3 kohta).


title: Komission täytäntöönpanoasetus (EU) 2020/869, annettu 24 päivänä kesäkuuta 2020, täytäntöönpanoasetuksen (EU) N:o 540/2011 muuttamisesta siltä osin kuin kyse on tehoaineiden beflubutamidi, benalaksyyli, bentiavalikarbi, bifenatsaatti, boskalidi, bromoksyniili, kaptaani, syatsofamidi, dimetomorfi, etefoni, etoksatsoli, famoksadoni, fenamifossi, flumioksatsiini, fluoksastrobiini, folpetti, formetanaatti, metributsiini, milbemektiini, Paecilomyces lilacinus kanta 251, fenmedifami, fosmetti, pirimifossi-metyyli, propamokarbi, protiokonatsoli ja S-metolaklori hyväksynnän voimassaoloajan pidentämisestä (ETA:n kannalta merkityksellinen teksti)

text:
                  25.6.2020

                  FI

                  Euroopan unionin virallinen lehti

                  L 201/7

         KOMISSION TÄYTÄNTÖÖNPANOASETUS (EU) 2020/869,
         annettu 24 päivänä kesäkuuta 2020,
         täytäntöönpanoasetuksen (EU) N:o 540/2011 muuttamisesta siltä osin kuin kyse on tehoaineiden beflubutamidi, benalaksyyli, bentiavalikarbi, bifenatsaatti, boskalidi, bromoksyniili, kaptaani, syatsofamidi, dimetomorfi, etefoni, etoksatsoli, famoksadoni, fenamifossi, flumioksatsiini, fluoksastrobiini, folpetti, formetanaatti, metributsiini, milbemektiini, Paecilomyces lilacinus kanta 251, fenmedifami, fosmetti, pirimifossi-metyyli, propamokarbi, protiokonatsoli ja S-metolaklori hyväksynnän voimassaoloajan pidentämisestä
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 17 artiklan ensimmäisen kohdan,
         sekä katsoo seuraavaa:

                     (1)

                     Komission täytäntöönpanoasetuksen (EU) N:o 540/2011 (2) liitteessä olevassa A osassa esitetään tehoaineet, joita pidetään asetuksen (EY) N:o 1107/2009 nojalla hyväksyttyinä.

                     (2)

                     Komission täytäntöönpanoasetuksella (EU) 2019/707 (3) pidennettiin tehoaineiden famoksadoni ja flumioksatsiini hyväksynnän voimassaoloaikaa 30 päivään kesäkuuta 2020 ja tehoaineiden beflubutamidi, benalaksyyli, bentiavalikarbi, bifenatsaatti, boskalidi, bromoksyniili, kaptaani, syatsofamidi, dimetomorfi, etefoni, etoksatsoli, fenamifossi, fluoksastrobiini, folpetti, formetanaatti, metributsiini, milbemektiini, Paecilomyces lilacinus kanta 251, fenmedifami, fosmetti, pirimifossi-metyyli, propamokarbi, protiokonatsoli ja S‐metolaklori hyväksynnän voimassaoloaikaa 31 päivään heinäkuuta 2020.

                     (3)

                     Komission täytäntöönpanoasetuksen (EU) N:o 844/2012 (4) mukaisesti esitettiin hakemukset kyseisten tehoaineiden hyväksynnän uusimiseksi.

                     (4)

                     Koska kaikkien kyseisten aineiden arviointi on viivästynyt hakijoista riippumattomista syistä, kyseisten tehoaineiden hyväksyntien voimassaolo todennäköisesti päättyy ennen kuin on tehty päätös niiden uusimisesta. Sen vuoksi on tarpeen pidentää niiden hyväksynnän voimassaoloaikoja.

                     (5)

                     Lisäksi on tarpeen pidentää tehoaineiden boskalidi, kaptaani, dimetomorfi, etefoni, folpetti, formetanaatti, milbemektiini, fenmedifami, fosmetti, pirimifossi-metyyli ja propamokarbi hyväksynnän voimassaoloaikaa, jotta annetaan riittävästi aikaa suorittaa hormonitoimintaa häiritseviin ominaisuuksiin liittyvä arviointi täytäntöönpanoasetuksen (EU) No 844/2012 13 ja 14 artiklassa vahvistetun menettelyn mukaisesti.

                     (6)

                     Niissä tapauksissa, joissa on määrä antaa asetus, jossa säädetään, että tämän asetuksen liitteessä tarkoitetun tehoaineen hyväksyntää ei uusita, koska hyväksymisperusteet eivät täyty, voimassaolon päättymispäiväksi olisi vahvistettava sama päivä, joka oli voimassa ennen tämän asetuksen antamista, tai tehoaineen hyväksynnän uusimatta jättämisestä annetun asetuksen voimaantulopäivä, sen mukaan kumpi päivämäärä on myöhäisempi. Kun annetaan asetus, jossa säädetään tämän asetuksen liitteessä tarkoitetun tehoaineen hyväksynnän uusimisesta, on aiheellista vahvistaa tapauksen mukaan aikaisin mahdollinen soveltamispäivä.

                     (7)

                     Ottaen huomioon, että joidenkin tehoaineiden hyväksynnän voimassaoloaika päättyy 30 päivänä kesäkuuta 2020, tämän asetuksen olisi tultava voimaan mahdollisimman pian.

                     (8)

                     Sen vuoksi täytäntöönpanoasetusta (EU) N:o 540/2011 olisi muutettava.

                     (9)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Muutetaan täytäntöönpanoasetuksen (EU) N:o 540/2011 liite tämän asetuksen liitteen mukaisesti.

            2 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 24 päivänä kesäkuuta 2020.

                  Komission puolesta

               Ursula VON DER LEYEN

                  Puheenjohtaja

            (1)  EUVL L 309, 24.11.2009, s. 1.

            (2)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).

            (3)  Komission täytäntöönpanoasetus (EU) 2019/707, annettu 7 päivänä toukokuuta 2019, täytäntöönpanoasetuksen (EU) N:o 540/2011 muuttamisesta siltä osin kuin kyse on tehoaineiden alfa-sypermetriini, beflubutamidi, benalaksyyli, bentiavalikarbi, bifenatsaatti, boskalidi, bromoksyniili, kaptaani, syatsofamidi, desmedifami, dimetoaatti, dimetomorfi, diuroni, etefoni, etoksatsoli, famoksadoni, fenamifossi, flumioksatsiini, fluoksastrobiini, folpetti, foramsulfuroni, formetanaatti, metalaksyyli-M, metiokarbi, metributsiini, milbemektiini, Paecilomyces lilacinus kanta 251, fenmedifaami, fosmetti, pirimifossi‐metyyli, propamokarbi, protiokonatsoli, S-metolaklori ja tebukonatsoli hyväksynnän voimassaoloajan pidentämisestä (EUVL L 120, 8.5.2019, s. 16).

            (4)  Komission täytäntöönpanoasetus (EU) N:o 844/2012, annettu 18 päivänä syyskuuta 2012, säännösten vahvistamisesta tehoaineiden uusimismenettelyn täytäntöönpanemiseksi kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti (EUVL L 252, 19.9.2012, s. 26).

            LIITE
            Muutetaan täytäntöönpanoasetuksen (EU) N:o 540/2011 liitteessä oleva A osa seuraavasti:

                        (1)

                        korvataan famoksadonia koskevan 35 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”30. kesäkuuta 2021”;

                        (2)

                        korvataan flumioksatsiinia koskevan 39 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”30. kesäkuuta 2021”;

                        (3)

                        korvataan syatsofamidia koskevan 46 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. heinäkuuta 2021”;

                        (4)

                        korvataan benalaksyylia koskevan 84 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. heinäkuuta 2021”;

                        (5)

                        korvataan bromoksyniilia koskevan 85 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. heinäkuuta 2021”;

                        (6)

                        korvataan fenmedifamia koskevan 88 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. heinäkuuta 2021”;

                        (7)

                        korvataan S-metolakloria koskevan 97 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. heinäkuuta 2021”;

                        (8)

                        korvataan etoksatsolia koskevan 99 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. heinäkuuta 2021”;

                        (9)

                        korvataan bifenatsaattia koskevan 109 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. heinäkuuta 2021”;

                        (10)

                        korvataan milbemektiiniä koskevan 110 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. heinäkuuta 2021”;

                        (11)

                        korvataan fenamifossia koskevan 141 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. heinäkuuta 2021”;

                        (12)

                        korvataan etefonia koskevan 142 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. heinäkuuta 2021”;

                        (13)

                        korvataan kaptaania koskevan 145 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. heinäkuuta 2021”;

                        (14)

                        korvataan folpettia koskevan 146 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. heinäkuuta 2021”;

                        (15)

                        korvataan formetanaattia koskevan 147 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. heinäkuuta 2021”;

                        (16)

                        korvataan dimetomorfia koskevan 150 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. heinäkuuta 2021”;

                        (17)

                        korvataan metributsiinia koskevan 152 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. heinäkuuta 2021”;

                        (18)

                        korvataan fosmettia koskevan 153 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. heinäkuuta 2021”;

                        (19)

                        korvataan propamokarbia koskevan 154 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. heinäkuuta 2021”;

                        (20)

                        korvataan pirimifossi-metyyliä koskevan 156 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. heinäkuuta 2021”;

                        (21)

                        korvataan beflubutamidia koskevan 158 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. heinäkuuta 2021”;

                        (22)

                        korvataan bentiavalikarbia koskevan 163 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. heinäkuuta 2021”;

                        (23)

                        korvataan boskalidia koskevan 164 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. heinäkuuta 2021”;

                        (24)

                        korvataan fluoksastrobiinia koskevan 166 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. heinäkuuta 2021”;

                        (25)

                        korvataan Paecilomyces lilacinus kantaa 251 koskevan 167 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. heinäkuuta 2021”;

                        (26)

                        korvataan protiokonatsolia koskevan 168 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. heinäkuuta 2021”.


title: Komission täytäntöönpanoasetus (EU) 2020/885, annettu 26 päivänä kesäkuuta 2020, toimenpiteistä Pseudomonas syringae pv. actinidiae Takikawa, Serizawa, Ichikawa, Tsuyumu & Goto -organismin unioniin kulkeutumisen ja siellä leviämisen estämiseksi

text:
                  29.6.2020

                  FI

                  Euroopan unionin virallinen lehti

                  L 205/9

         KOMISSION TÄYTÄNTÖÖNPANOASETUS (EU) 2020/885,
         annettu 26 päivänä kesäkuuta 2020,
         toimenpiteistä Pseudomonas syringae pv. actinidiae Takikawa, Serizawa, Ichikawa, Tsuyumu & Goto -organismin unioniin kulkeutumisen ja siellä leviämisen estämiseksi
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasvintuhoojien vastaisista suojatoimenpiteistä, Euroopan parlamentin ja neuvoston asetusten (EU) N:o 228/2013, (EU) N:o 652/2014 ja (EU) N:o 1143/2014 muuttamisesta sekä neuvoston direktiivien 69/464/ETY, 74/647/ETY, 93/85/ETY, 98/57/EY, 2000/29/EY, 2006/91/EY ja 2007/33/EY kumoamisesta 26 päivänä lokakuuta 2016 annetun Euroopan parlamentin ja neuvoston asetuksen (EU) 2016/2031 (1) ja erityisesti sen 30 artiklan 1 kohdan,
         sekä katsoo seuraavaa:

                     (1)

                     Italia ilmoitti vuonna 2011 komissiolle, että sen alueella esiintyi Pseudomonas syringae pv. actinidiae Takikawa, Serizawa, Ichikawa, Tsuyumu & Goto -organismin, jäljempänä ’asianomainen tuhooja’, joka aiheuttaa kiiveissä mätätautia, uutta aggressiivista kantaa ja että se oli toteuttanut virallisia toimenpiteitä estääkseen sen, että asianomaisen tuhoojan kulkeutuminen sen alueelle ja sen leviäminen siellä jatkuisi. Käytettävissä olevat tiedot osoittivat lisäksi, että tätä asianomaisen tuhoojan uutta aggressiivista kantaa esiintyi eräässä kolmannessa maassa, joka vie unioniin kiivin lisäysaineistoa siitepöly mukaan luettuna. Nämä tiedot ovat edelleen merkityksellisiä unionin alueella.

                     (2)

                     Tämän vuoksi komissio hyväksyi täytäntöönpanopäätöksen 2012/756/EU (2).

                     (3)

                     Täytäntöönpanopäätös 2012/756/EU korvattiin täytäntöönpanopäätöksellä (EU) 2017/198 (3), jonka voimassaolo on päättynyt 31 päivänä maaliskuuta 2020.

                     (4)

                     Asianomaista tuhoojaa ei ole lueteltu unionikaranteenituhoojana komission täytäntöönpanoasetuksen (EU) 2019/2072 (4) liitteessä II, suoja-aluekaranteenituhoojana liitteessä III eikä säänneltynä muuna kuin karanteenituhoojana liitteessä IV.

                     (5)

                     Täytäntöönpanopäätöksen (EU) 2017/198 antamisen perusteet, mukaan lukien komission alustava tuhoojariskianalyysi, ovat edelleen voimassa. Asianomaisen tuhoojan aiheuttaman jatkuvan kasvinterveysriskin vuoksi olisi hyväksyttävä toimenpiteitä, jotka koskevat Actinidia Lindl. -lajin elävän siitepölyn ja istutettaviksi tarkoitettujen kasvien, lukuun ottamatta siemeniä, jäljempänä ’asianomaiset kasvit’, tuontia unioniin kolmansista maista. Lisäksi olisi säädettävä toimenpiteistä, jotka koskevat tällaisten unionista peräisin olevien kasvien siirtoja unionissa. Kyseisten toimenpiteiden olisi oltava samat kuin täytäntöönpanopäätöksessä (EU) 2017/198 vahvistetut toimenpiteet, koska ne ovat osoittautuneet tehokkaiksi unionin alueen suojelemiseksi asianomaiselta tuhoojalta.

                     (6)

                     Jotta voidaan varmistaa unionin alueen parempi suoja asianomaiselta tuhoojalta, unioniin tuotavat asianomaiset kasvit olisi tarkastettava perusteellisesti ja tarvittaessa testattava asianomaisen tuhoojan esiintymisen varalta rajatarkastusasemalla tai komission delegoidun asetuksen (EU) 2019/2123 (5) mukaisesti perustetussa määräpaikan valvontapisteessä.

                     (7)

                     Täytäntöönpanopäätös (EU) 2017/198 olisi kumottava ja korvattava tällä asetuksella. Tämä on tarpeen, jotta voidaan ottaa huomioon asetuksen (EU) 2016/2031 ja täytäntöönpanoasetuksen (EU) 2019/2072 säännökset, joita on sovellettu 14 päivästä joulukuuta 2019.

                     (8)

                     Tätä asetusta olisi sovellettava mahdollisimman pian, jotta voidaan korvata täytäntöönpanopäätös (EU) 2017/198, jonka voimassaolo on päättynyt 31 päivänä maaliskuuta 2020. Sen olisi tultava voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

                     (9)

                     Jäsenvaltioiden olisi tarvittaessa mukautettava lainsäädäntöään tämän asetuksen mukaiseksi.

                     (10)

                     Tätä asetusta olisi sovellettava 31 päivään joulukuuta 2021, jotta olisi riittävästi aikaa seurata tilanteen kehittymistä ja määrittää asianomaisen tuhoojan kasvinterveydellinen asema unionin alueen osalta.

                     (11)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Kohde
            Tässä asetuksessa säädetään toimenpiteistä Pseudomonas syringae pv. actinidiae Takikawa, Serizawa, Ichikawa, Tsuyumu & Goto -organismin, jäljempänä ’asianomainen tuhooja’, unioniin kulkeutumisen ja siellä leviämisen estämiseksi.

            2 artikla

               Pseudomonas syringae
               pv
               . actinidiae
               Takikawa, Serizawa, Ichikawa, Tsuyumu & Goto
               -organismin kieltäminen

            Asianomaista tuhoojaa ei saa tuoda unionin alueelle eikä sitä saa siirtää tai pitää tai lisätä eikä luovuttaa unionin alueella.

            3 artikla

               Actinidia
               Lindl. -lajin elävän siitepölyn ja istutettaviksi tarkoitettujen kasvien, lukuun ottamatta siemeniä, tuominen unioniin

            Kolmansista maista peräisin olevia Actinidia Lindl. -lajin elävää siitepölyä ja istutettaviksi tarkoitettuja kasveja, lukuun ottamatta siemeniä, jäljempänä ’asianomaiset kasvit’, saa tuoda unioniin vain siinä tapauksessa, että ne täyttävät 4, 5 ja 6 artiklassa vahvistetut tuontia koskevat erityiset vaatimukset.

            4 artikla
            Kasvinterveystodistus
            Kolmansista maista peräisin olevien asianomaisten kasvien mukana on oltava kasvinterveystodistus, jonka kohdassa ”Lisäilmoitus” ilmoitetaan, että jokin seuraavista edellytyksistä täyttyy:

                        a)

                        Asianomaiset kasvit on kasvatettu yhtäjaksoisesti maassa, josta tiedetään, ettei siellä esiinny asianomaista tuhoojaa.

                        b)

                        Asianomaiset kasvit on kasvatettu yhtäjaksoisesti alueella, jonka alkuperämaan kansallinen kasvinsuojeluelin on vahvistanut olevan asianomaisesta tuhoojasta vapaa Yhdistyneiden kansakuntien elintarvike- ja maatalousjärjestön, jäljempänä ’FAO’, kasvinsuojelutoimenpiteitä koskevan kansainvälisen standardin, jäljempänä ’FAO:n standardi’, nro 4 (6) mukaisesti. Tuhoojista vapaan alueen nimi on merkittävä todistukseen kohtaan ”Alkuperäpaikka”.

                        c)

                        Asianomaiset kasvit on tuotettu paikassa tai tuotantopaikassa, jonka alkuperämaan kansallinen kasvinsuojeluelin on vahvistanut olevan asianomaisesta tuhoojasta vapaa FAO:n standardin nro 10 (7) mukaisesti. Asianomaiset kasvit on kasvatettu rakenteessa, joka on siinä määrin eristetty ulkopuolisesta ympäristöstä ja suojattu siltä, että asianomainen tuhooja käytännössä suljetaan pois. Asianomaisille kasveille on kyseisessä paikassa tai tuotantopaikassa tehty kaksi kertaa virallinen tarkastus tartunnan oireiden havaitsemiseen soveltuvimpina ajankohtina viimeksi päättyneen kasvusyklin aikana ennen vientiä, ja niiden on todettu olevan vapaita asianomaisesta tuhoojasta.
                        Kyseistä paikkaa tai tuotantopaikkaa ympäröi säteeltään vähintään 100 metrin vyöhyke, jossa tehtiin kaksi kertaa virallinen tarkastus tartunnan oireiden havaitsemiseen soveltuvimpina ajankohtina viimeksi päättyneen kasvusyklin aikana ennen vientiä, ja kaikki asianomaiset kasvit, joissa tarkastuksissa havaittiin tartunnan oireita, tuhottiin välittömästi.

                        d)

                        Asianomaiset kasvit on tuotettu tuotantopaikassa, jonka alkuperämaan kansallinen kasvinsuojeluelin on vahvistanut olevan asianomaisesta tuhoojasta vapaa FAO:n standardin nro 10 mukaisesti. Asianomaisille kasveille on kyseisessä paikassa tehty kaksi kertaa virallinen tarkastus, näytteenotto ja testaus tartunnan oireiden havaitsemiseen soveltuvimpina ajankohtina viimeksi päättyneellä kasvukaudella ennen vientiä, ja niiden on todettu olevan vapaita asianomaisesta tuhoojasta.
                        Kyseistä tuotantopaikkaa ympäröi säteeltään 4 500 metrin vyöhyke, jäljempänä ’ympäröivä vyöhyke’, jolla täyttyy yksi seuraavista edellytyksistä:

                                    i)

                                    virallinen tarkastus, näytteenotto ja testaus on tehty kaksi kertaa tartunnan oireiden havaitsemiseen soveltuvimpina ajankohtina viimeksi päättyneen kasvusyklin aikana ennen vientiä. Virallisessa tarkastuksessa, näytteenotossa ja testauksessa ei ole havaittu asianomaista tuhoojaa;

                                    ii)

                                    kaikki asianomaiset kasvit 500 metrin säteellä kyseisestä tuotantopaikasta on tuhottu välittömästi;

                                    iii)

                                    kukin asianomainen kasvi 500 metrin säteellä kyseisestä tuotantopaikasta on testattu säännöllisesti tartunnan oireiden havaitsemiseen soveltuvimpina ajankohtina ja todettu vapaaksi asianomaisesta tuhoojasta.

                              Edellä olevan ii ja iii kohdan tapauksissa kaikki asianomaiset kasvit kyseisellä vyöhykkeellä 500–4 500 metrin etäisyydellä tuotantopaikasta on tuhottu tai testattu sellaisella näytteenottojärjestelmällä, joka voi vahvistaa 99 prosentin luotettavuustasolla, että asianomaisen tuhoojan esiintymistaso asianomaisissa kasveissa on alle 0,1 prosenttia.

            5 artikla
            Kasvinterveystodistukseen sisällytettävät lisätiedot
            Kun terveystodistuksessa annetaan 4 artiklan c tai d alakohdassa mainitut tiedot, siihen on lisäksi sisällytettävä tieto siitä, että jokin seuraavista edellytyksistä täyttyy:

                        a)

                        asianomaiset kasvit polveutuvat suoraan emokasveista, jotka on kasvatettu 4 artiklan a, b tai c alakohdan mukaisissa olosuhteissa;

                        b)

                        asianomaiset kasvit polveutuvat suoraan emokasveista, joille on tehty ennakolta yksilöllinen testi, joka vahvisti, että ne ovat vapaita asianomaisesta tuhoojasta;

                        c)

                        asianomaiset kasvit on testattu sellaisella näytteenottojärjestelmällä, joka voi vahvistaa 99 prosentin luotettavuustasolla, että asianomaisen tuhoojan esiintymistaso asianomaisissa kasveissa on alle 0,1 prosenttia.

            6 artikla
            Tarkastukset
            Unioniin tuotavat asianomaiset kasvit, joiden mukana on kasvinterveystodistus ja jotka ovat 4 ja 5 artiklan mukaisia, on tarkastettava perusteellisesti ja tarvittaessa testattava asianomaisen tuhoojan varalta rajatarkastusasemalla tai delegoidun asetuksen (EU) 2019/2123 mukaisesti perustetussa valvontapisteessä.

            7 artikla
            Asianomaisten kasvien siirrot unionin alueella
            Asianomaisia kasveja, joita on osan niiden elossaoloajasta pidetty unionissa, saa siirtää unionissa ainoastaan, jos ne täyttävät 8 ja 9 artiklassa vahvistetut erityiset vaatimukset.

            8 artikla
            Kasvipassin myöntäminen ja siirtoja koskevat edellytykset
            Asianomaisia kasveja, joita on osan niiden elossaoloajasta pidetty unionissa, ja kasveja, jotka on tuotu unioniin 3 artiklan mukaisesti, saa siirtää unionissa ainoastaan, jos niiden mukana on asetuksen (EU) 2016/2031 78–95 artiklan mukaisesti laadittu, myönnetty ja käytetty kasvipassi ja jos ne täyttävät jonkin seuraavista edellytyksistä:

                        a)

                        Asianomaiset kasvit on kasvatettu yhtäjaksoisesti jäsenvaltiossa, jossa asianomaista tuhoojaa ei tiedetä esiintyvän.

                        b)

                        Asianomaiset kasvit on kasvatettu yhtäjaksoisesti täytäntöönpanoasetuksen (EU) 2019/2072 liitteessä III luetellulla suoja-alueella.

                        c)

                        Asianomaiset kasvit on kasvatettu yhtäjaksoisesti alueella, jonka alkuperäjäsenvaltion toimivaltainen viranomainen on vahvistanut olevan asianomaisesta tuhoojasta vapaa FAO:n standardin nro 4 mukaisesti.

                        d)

                        Asianomaiset kasvit on tuotettu paikassa tai tuotantopaikassa, jonka alkuperäjäsenvaltion vastuussa oleva virallinen elin on vahvistanut olevan asianomaisesta tuhoojasta vapaa FAO:n standardin nro 10 mukaisesti. Asianomaiset kasvit on kasvatettu rakenteessa, joka on siinä määrin eristetty ulkopuolisesta ympäristöstä ja suojattu siltä, että asianomainen tuhooja käytännössä suljetaan pois. Asianomaisille kasveille on kyseisessä paikassa tai tuotantopaikassa tehty kaksi kertaa virallinen tarkastus tartunnan oireiden havaitsemiseen soveltuvimpina ajankohtina viimeksi päättyneen kasvusyklin aikana ennen siirtoa, ja niiden on todettu olevan vapaita asianomaisesta tuhoojasta.
                        Kyseistä paikkaa tai tuotantopaikkaa ympäröi säteeltään vähintään 100 metrin vyöhyke, jossa tehtiin kaksi kertaa virallinen tarkastus tartunnan oireiden havaitsemiseen soveltuvimpina ajankohtina viimeksi päättyneen kasvusyklin aikana ennen siirtoa, ja kaikki kasvit, joissa tarkastuksissa havaittiin tartunnan oireita, tuhottiin välittömästi.

                        e)

                        Asianomaiset kasvit on tuotettu tuotantopaikassa, jonka alkuperäjäsenvaltion kansallinen kasvinsuojeluelin on vahvistanut olevan asianomaisesta tuhoojasta vapaa FAO:n standardin nro 10 mukaisesti.
                        Asianomaisille kasveille on kyseisessä paikassa tehty kaksi kertaa virallinen tarkastus, näytteenotto ja testaus tartunnan oireiden havaitsemiseen soveltuvimpina ajankohtina viimeksi päättyneen kasvusyklin aikana ennen siirtoa, ja niiden on todettu olevan vapaita asianomaisesta tuhoojasta.
                        Kyseistä tuotantopaikkaa ympäröi säteeltään 500 metrin vyöhyke, jäljempänä ’ympäröivä vyöhyke’, jolla täyttyy yksi seuraavista edellytyksistä:

                                    i)

                                    koko ympäröivällä vyöhykkeellä on tehty kaksi kertaa virallinen tarkastus, näytteenotto ja testaus tartunnan oireiden havaitsemiseen soveltuvimpina ajankohtina viimeksi päättyneen kasvusyklin aikana ennen siirtoa. Virallisessa tarkastuksessa, näytteenotossa ja testauksessa ei ole havaittu asianomaista tuhoojaa;

                                    ii)

                                    kaikki ympäröivällä vyöhykkeellä olleet asianomaiset kasvit on tuhottu välittömästi;

                                    iii)

                                    kukin ympäröivällä vyöhykkeellä oleva asianomainen kasvi on testattu säännöllisesti tartunnan oireiden havaitsemiseen soveltuvimpina ajankohtina ja todettu vapaaksi asianomaisesta tuhoojasta.

                              Ympäröivää vyöhykettä ympäröi toinen 4 000 metrin levyinen vyöhyke, jolla täyttyy yksi seuraavista edellytyksistä:

                                    i)

                                    kyseisellä ulommalla vyöhykkeellä on tehty kaksi kertaa virallinen tarkastus, näytteenotto ja testaus tartunnan oireiden havaitsemiseen soveltuvimpina ajankohtina viimeksi päättyneen kasvusyklin aikana ennen siirtoa, minkä jälkeen on toteutettu hävittämistoimenpiteitä kaikissa tapauksissa, joissa asianomaisissa kasveissa havaittiin asianomaista tuhoojaa. Toimenpiteenä on oltava tartunnan saaneiden asianomaisten kasvien välitön tuhoaminen;

                                    ii)

                                    kaikki kyseisellä ulommalla vyöhykkeellä olleet asianomaiset kasvit on tuhottu;

                                    iii)

                                    kaikki kyseisellä ulommalla vyöhykkeellä olevat asianomaiset kasvit on testattu sellaisella näytteenottojärjestelmällä, joka voi vahvistaa 99 prosentin luotettavuustasolla, että asianomaisen tuhoojan esiintyvyystaso asianomaisissa kasveissa on alle 0,1 prosenttia.

            9 artikla
            Siirtoja koskevat lisäedellytykset
            Kun 8 artiklan d tai e alakohdassa vahvistetut vaatimukset täyttyvät, asianomaisten kasvien on lisäksi täytettävä jokin seuraavista vaatimuksista:

                        a)

                        asianomaiset kasvit polveutuvat suoraan emokasveista, jotka on kasvatettu 8 artiklan a, b, c tai d alakohdan mukaisissa olosuhteissa;

                        b)

                        asianomaiset kasvit polveutuvat suoraan emokasveista, joille on tehty ennakolta yksilöllinen testi, joka vahvisti, että ne ovat vapaita asianomaisesta tuhoojasta;

                        c)

                        asianomaiset kasvit on testattu sellaisella näytteenottojärjestelmällä, joka voi vahvistaa 99 prosentin luotettavuustasolla, että asianomaisen tuhoojan esiintymistaso asianomaisissa kasveissa on alle 0,1 prosenttia.

            10 artikla
            Vaatimustenmukaisuus
            Jäsenvaltioiden on tämän asetuksen noudattamiseksi kumottava toimenpiteet, jotka ne ovat toteuttaneet suojautuakseen asianomaisen tuhoojan kulkeutumiselta ja leviämiseltä, tai muutettava niitä. Jäsenvaltioiden on välittömästi tiedotettava näistä toimenpiteistä komissiolle.

            11 artikla
            Voimaantulo ja soveltaminen
            Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 31 päivään joulukuuta 2021.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 26 päivänä kesäkuuta 2020.

                  Komission puolesta

               Ursula VON DER LEYEN

                  Puheenjohtaja

            (1)  EUVL L 317, 23.11.2016, s. 4.

            (2)  Komission täytäntöönpanopäätös 2012/756/EU, annettu 5 päivänä joulukuuta 2012, toimenpiteistä Pseudomonas syringae pv. actinidiae Takikawa, Serizawa, Ichikawa, Tsuyumu & Goto -organismin unioniin kulkeutumisen ja siellä leviämisen estämiseksi (EUVL L 335, 7.12.2012, s. 49).

            (3)  Komission täytäntöönpanopäätös (EU) 2017/198, annettu 2 päivänä helmikuuta 2017, toimenpiteistä Pseudomonas syringae pv. actinidiae Takikawa, Serizawa, Ichikawa, Tsuyumu & Goto -organismin unioniin kulkeutumisen ja siellä leviämisen estämiseksi (EUVL L 31, 4.2.2017, s. 29).

            (4)  Komission täytäntöönpanoasetus (EU) 2019/2072, annettu 28 päivänä marraskuuta 2019, Euroopan parlamentin ja neuvoston asetuksen (EU) 2016/2031 täytäntöönpanon yhdenmukaisten edellytysten vahvistamisesta kasvintuhoojien vastaisten suojatoimenpiteiden osalta, komission asetuksen (EY) N:o 690/2008 kumoamisesta ja komission täytäntöönpanoasetuksen (EU) 2018/2019 muuttamisesta (EUVL L 319, 10.12.2019, s. 1).

            (5)  Komission delegoitu asetus (EU) 2019/2123, annettu 10 päivänä lokakuuta 2019, Euroopan parlamentin ja neuvoston asetuksen (EU) 2017/625 täydentämisestä siltä osin kuin on kyse säännöistä, jotka koskevat sitä, missä tapauksissa ja millä edellytyksin tiettyjä tavaroita koskevia tunnistustarkastuksia ja fyysisiä tarkastuksia voidaan suorittaa valvontapisteissä ja asiakirjatarkastuksia voidaan suorittaa etäällä rajatarkastusasemista (EUVL L 321, 12.12.2019, s. 64).

            (6)  Requirements for the establishment of pest free areas. ISPM No 4 (1995), Rooma, IPPC, FAO 2016.

            (7)  Requirements for the establishment of pest free places of production and pest free production sites. ISPM No.10 (1999), Rooma, IPPC, FAO 2016.


title: Komission täytäntöönpanoasetus (EU) 2020/887, annettu 26 päivänä kesäkuuta 2020, täytäntöönpanoasetuksen (EU) 2019/66 muuttamisesta siltä osin, kuin on kyse istutettaviksi tarkoitettujen kasvien tuonnin jälkeisistä tarkastuksista

text:
                  29.6.2020

                  FI

                  Euroopan unionin virallinen lehti

                  L 205/16

         KOMISSION TÄYTÄNTÖÖNPANOASETUS (EU) 2020/887,
         annettu 26 päivänä kesäkuuta 2020,
         täytäntöönpanoasetuksen (EU) 2019/66 muuttamisesta siltä osin, kuin on kyse istutettaviksi tarkoitettujen kasvien tuonnin jälkeisistä tarkastuksista
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon virallisesta valvonnasta ja muista virallisista toimista, jotka suoritetaan elintarvike- ja rehulainsäädännön ja eläinten terveyttä ja hyvinvointia, kasvien terveyttä ja kasvinsuojeluaineita koskevien sääntöjen soveltamisen varmistamiseksi, sekä Euroopan parlamentin ja neuvoston asetusten (EY) N:o 999/2001, (EY) N:o 396/2005, (EY) N:o 1069/2009, (EY) N:o 1107/2009, (EU) N:o 1151/2012, (EU) N:o 652/2014, (EU) 2016/429 ja (EU) 2016/2031, neuvoston asetusten (EY) N:o 1/2005 ja (EY) N:o 1099/2009 ja neuvoston direktiivien 98/58/EY, 1999/74/EY, 2007/43/EY, 2008/119/EY ja 2008/120/EY muuttamisesta ja Euroopan parlamentin ja neuvoston asetusten (EY) N:o 854/2004 ja (EY) N:o 882/2004, neuvoston direktiivien 89/608/ETY, 89/662/ETY, 90/425/ETY, 91/496/ETY, 96/23/EY, 96/93/EY ja 97/78/EY ja neuvoston päätöksen 92/438/ETY kumoamisesta 15 päivänä maaliskuuta 2017 annetun Euroopan parlamentin ja neuvoston asetuksen (EU) 2017/625 (virallista valvontaa koskeva asetus) (1) ja erityisesti sen 22 artiklan 3 kohdan,
         sekä katsoo seuraavaa:

                     (1)

                     Komission täytäntöönpanoasetuksessa (EU) 2019/66 (2) vahvistetaan säännöt, jotka koskevat yhdenmukaisia käytännön järjestelyjä virallisen valvonnan suorittamiseksi kasveille, kasvituotteille ja muille tavaroille. Kyseisiin sääntöihin kuuluu tarkastusten suorittaminen istutettaviksi tarkoitettuja kasveja tuottavien ammattimaisten toimijoiden tiloissa.

                     (2)

                     Lepotilassa olevat istutettavaksi tarkoitetut kasvit, lukuun ottamatta siemeniä, voivat aiheuttaa yhdenmukaisia vaaroja ja riskejä kasvien terveydelle, sillä niissä olevia oireita tai tuhoojia ei välttämättä ole mahdollista tunnistaa rajatarkastusasemilla tai valvontapisteillä tehtävissä tarkastuksissa. Kuitenkin välittömästi tällaisten tarkastusten jälkeen kyseiset kasvit luovutetaan vapaaseen liikkeeseen, ja niille annetaan kasvipassi unionin alueella liikkumista varten.

                     (3)

                     Sen vuoksi ja riskien vähentämiseksi on aiheellista erityisesti ensimmäisen kasvukauden aikana tehdä toimijoiden tiloissa fyysisiä tarkastuksia, jotta voidaan luotettavammin todeta unionikaranteenituhoojien, suoja-aluekaranteenituhoojien tai muiden Euroopan parlamentin ja neuvoston asetuksen (EU) 2016/2031 (3) 30 artiklan 1 kohdan nojalla käyttöön otettujen toimenpiteiden alaisten tuhoojien esiintyminen. Jotta toimivaltaiset viranomaiset voivat suorittaa mainitut tarkastukset mahdollisimman tehokkaasti ja oikeasuhtaisesti, niiden olisi määritettävä tarkastusten tiheys ja tarkastettavat istutettavaksi tarkoitetut kasvit tiettyjen kriteerien mukaisesti laadittavan valvontasuunnitelman perusteella.

                     (4)

                     Jotta varmistetaan, että tarkastukset ovat tehokkaita ja kohdistuvat merkittävimpiin kasvinterveysriskeihin, on aiheellista käyttää tarkastusten pohjana tietoja asiaankuuluvissa kolmansissa alkuperämaissa aiemmin löydetyistä kasvintuhoojista ja kyseisissä maissa esiintyvistä prioriteettituhoojista sekä virallisen valvonnan tiedonhallintajärjestelmässä (IMSOC) olevia tietoja. Jäsenvaltiot voivat asetuksen (EU) 2017/625 80 artiklan nojalla periä tarkastuksista maksuja.

                     (5)

                     Kun tarkastuksissa havaitaan karanteenituhooja tai asetuksen (EU) 2016/2031 30 artiklan 1 kohdan nojalla käyttöön otettujen toimenpiteiden alainen tuhooja, toimivaltaisten viranomaisten olisi kirjattava tarkastuksen tulos asetuksen (EU) 2017/625 56 artiklassa tarkoitettuun lopulliseen CHED-asiakirjaan IMSOC-järjestelmässä aina, kun on mahdollista jäljittää tartunnan saanut kasvi tuontierään.

                     (6)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Korvataan täytäntöönpanoasetuksen (EU) 2019/66 1 artikla seuraavasti:

                  ”1 artikla

                     1.   Toimivaltaisten viranomaisten on suoritettava virallista valvontaa vähintään kerran vuodessa niiden ammattimaisten toimijoiden, joilla on lupa myöntää kasvipasseja asetuksen (EU) 2016/2031 84 artiklan 1 kohdan mukaisesti, tiloissa ja tarvittaessa muissa niiden käyttämissä paikoissa.

                     2.   Tähän viralliseen valvontaan on sisällyttävä tarkastuksia ja, kun epäillään kasvien terveyteen kohdistuvia riskejä, asetuksen (EU) 2016/2031 92 artiklan 1 kohdassa tarkoitettu näytteenotto ja testaus.

                     3.   Kyseinen valvonta on toteutettava merkityksellisten tuhoojien tai niiden merkkien tai oireiden esiintymisen mahdollisen havaitsemisen kannalta tarkoituksenmukaisimpana ajankohtana.

                     4.   Edellä olevien 1–3 kohdan mukaisten tarkastusten lisäksi toimivaltaisten viranomaisten on suoritettava fyysisiä tarkastuksia istutettaviksi tarkoitetuille kasveille, lukuun ottamatta siemeniä mutta mukaan lukien mukulat, sipulit ja juurakot, jotka on tuotu unionin alueelle lepotilassa. Toimivaltaisten viranomaisten on suoritettava tarkastukset ensimmäisenä unioniin tuonnin jälkeisenä kasvukautena tietyille kasveille, jotka valitaan 5 kohdassa tarkoitetun valvontasuunnitelman perusteella.

                     5.   Toimivaltaisten viranomaisten on määritettävä 4 kohdassa tarkoitettujen tarkastusten tiheys sellaisen valvontasuunnitelman perusteella, joka on laadittava vähintään kaikkien seuraavien vaatimusten mukaisesti:

                                 (a)

                                 tuoduissa kasveissa, kasvituotteissa ja muissa tavaroissa todettujen unionikaranteenituhoojien aiemmat löydökset ja määrät, jotka jäsenvaltiot ovat havainneet ja ilmoittaneet asetuksen (EU) 2016/2031 11 artiklan c alakohdan mukaisesti,

                                 (b)

                                 asetuksen (EU) 2016/2031 6 artiklassa tarkoitettujen prioriteettituhoojien esiintyminen asiaankuuluvassa kolmannessa alkuperämaassa käytettävissä olevan teknisen ja tieteellisen aineiston perusteella,

                                 (c)

                                 virallisen valvonnan tiedonhallintajärjestelmässä (IMSOC) saatavilla olevat tiedot tai mitkä tahansa muut viralliset varoitukset,

                                 (d)

                                 isäntäkasvin ja tuhoojien biologia sekä mitkä tahansa muut unionikaranteenituhoojien tai muiden asetuksen (EU) 2016/2031 30 artiklan 1 kohdan nojalla käyttöön otettujen toimenpiteiden alaisten tuhoojien tehokkaan havaitsemisen kannalta merkittävät tiedot.

                     6.   Kun 4 kohdassa tarkoitetuissa tarkastuksissa todetaan karanteenituhoojan tai asetuksen (EU) 2016/2031 30 artiklan 1 kohdan nojalla käyttöön otettujen toimenpiteiden alaisen tuhoojan esiintyminen, toimivaltaisten viranomaisten on kirjattava tarkastuksen tulos asetuksen (EU) 2017/625 56 artiklassa tarkoitettuun, lopulliseen CHED-asiakirjaan IMSOC-järjestelmässä aina, kun on mahdollista jäljittää tartunnan saanut kasvi tuontierään.”

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 26 päivänä kesäkuuta 2020.

                  Komission puolesta

               Ursula VON DER LEYEN

                  Puheenjohtaja

            (1)  EUVL L 95, 7.4.2017, s. 1.

            (2)  Komission täytäntöönpanoasetus (EU) 2019/66, annettu 16 päivänä tammikuuta 2019, säännöistä, jotka koskevat yhdenmukaisia käytännön järjestelyjä virallisen valvonnan suorittamiseksi kasveille, kasvituotteille ja muille tavaroille sen todentamiseksi, noudatetaanko kyseisiin tavaroihin sovellettavia kasvintuhoojien torjumista koskevista suojatoimenpiteistä annettuja unionin sääntöjä (EUVL L 15, 17.1.2019, s. 1).

            (3)  Euroopan parlamentin ja neuvoston asetus (EU) 2016/2031, annettu 26 päivänä lokakuuta 2016, kasvintuhoojien vastaisista suojatoimenpiteistä, Euroopan parlamentin ja neuvoston asetusten (EU) N:o 228/2013, (EU) N:o 652/2014 ja (EU) N:o 1143/2014 muuttamisesta ja neuvoston direktiivien 69/464/ETY, 74/647/ETY, 93/85/ETY, 98/57/EY, 2000/29/EY, 2006/91/EY ja 2007/33/EY kumoamisesta (EUVL L 317, 23.11.2016, s. 4).


title: Komission täytäntöönpanoasetus (EU) 2020/1004, annettu 9 päivänä heinäkuuta 2020, perusaineen lehmänmaito hyväksymisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta (ETA:n kannalta merkityksellinen teksti)

text:
                  10.7.2020

                  FI

                  Euroopan unionin virallinen lehti

                  L 221/133

         KOMISSION TÄYTÄNTÖÖNPANOASETUS (EU) 2020/1004,
         annettu 9 päivänä heinäkuuta 2020,
         perusaineen lehmänmaito hyväksymisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 13 artiklan 2 kohdan yhdessä sen 23 artiklan 5 kohdan kanssa,
         sekä katsoo seuraavaa:

                     (1)

                     Komissio vastaanotti 20 päivänä syyskuuta 2017 yritykseltä Basic-Eco-Logique maidon hyväksymistä perusaineeksi koskevan hakemuksen. Hakemuksen mukana toimitettiin asetuksen (EY) N:o 1107/2009 23 artiklan 3 kohdan toisen alakohdan mukaisesti vaadittavat tiedot. Hakijan sai täydentää hakemustaan, jonka viimeistelty uusi versio toimitettiin toukokuussa 2018. Tässä yhteydessä hakija muutti hakemuksen koskemaan täysirasvaista lehmän raakamaitoa.

                     (2)

                     Komissio pyysi Euroopan elintarviketurvallisuusviranomaiselta, jäljempänä ’elintarviketurvallisuusviranomainen’, tieteellistä apua. Elintarviketurvallisuusviranomainen esitti komissiolle teknisen raportin 22 päivänä elokuuta 2018 (2). Komissio esitti tarkastelukertomuksen (3) ja tämän asetuksen luonnoksen pysyvälle kasvi-, eläin-, elintarvike- ja rehukomitealle 21 päivänä lokakuuta 2019 ja sai ne valmiiksi komitean 24 päivänä maaliskuuta 2020 pidettyä kokousta varten.

                     (3)

                     Hakijan toimittamat tiedot osoittavat, että lehmänmaito täyttää Euroopan parlamentin ja neuvoston asetuksen (EY) N:o 178/2002 (4) 2 artiklassa määritellyt elintarvikkeen kriteerit. Sitä ei käytetä ensisijaisesti kasvinsuojelutarkoituksiin, mutta sekoitettuna veteen tai jopa laimentamattomana se on hyödyllinen kasvinsuojeluaineena. Näin ollen sitä on pidettävä perusaineena.

                     (4)

                     Maitoa, jota ei ole tarkoitettu ihmisravinnoksi, pidetään eläimistä saatavana sivutuotteena Euroopan parlamentin ja neuvoston asetuksen (EY) N:o 1069/2009 (5) mukaisesti. Tällaisena sivutuotteena maidon olisi oltava kyseisen asetuksen ja komission asetuksen (EU) N:o 142/2011 (6) vaatimusten mukainen.

                     (5)

                     Koska maito on sisältämänsä laktoosin ja maitoproteiinien vuoksi luokiteltu allergioita tai intoleransseja aiheuttavan aineeksi tai tuotteeksi Euroopan parlamentin ja neuvoston asetuksen (EU) N:o 1169/2011 (7) liitteessä II olevan 7 kohdan mukaisesti, on aiheellista rajoittaa sen käyttö sellaisiin kasvuvaiheisiin, joissa ei vielä ole hedelmiä.

                     (6)

                     Tehdyistä tutkimuksista on käynyt ilmi, että lehmänmaidon voidaan yleisesti olettaa täyttävän asetuksen (EY) N:o 1107/2009 23 artiklassa säädetyt vaatimukset erityisesti niiden tutkittujen käyttötarkoitusten osalta, jotka luetellaan komission tarkastelukertomuksessa. Näin ollen on aiheellista hyväksyä lehmänmaito perusaineeksi.

                     (7)

                     Asetuksen (EY) N:o 1107/2009 13 artiklan 2 kohdan sekä 6 artiklan mukaisesti ja ottaen huomioon nykyisen tieteellisen ja teknisen tietämyksen hyväksyntään on kuitenkin tarpeen sisällyttää tiettyjä edellytyksiä, jotka täsmennetään tämän asetuksen liitteessä I.

                     (8)

                     Asetuksen (EY) N:o 1107/2009 13 artiklan 4 kohdan mukaisesti komission täytäntöönpanoasetuksen (EU) N:o 540/2011 (8) liitettä olisi muutettava.

                     (9)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Perusaineen hyväksyminen
            Hyväksytään liitteessä I määritetty aine lehmänmaito perusaineeksi kyseisessä liitteessä vahvistetuin edellytyksin.

            2 artikla
            Täytäntöönpanoasetuksen (EU) N:o 540/2011 muuttaminen
            Muutetaan täytäntöönpanoasetus (EU) N:o 540/2011 tämän asetuksen liitteen II mukaisesti.

            3 artikla
            Voimaantulo
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 9 päivänä heinäkuuta 2020.

                  Komission puolesta

               Ursula VON DER LEYEN

                  Puheenjohtaja

            (1)  EUVL L 309, 24.11.2009, s. 1.

            (2)  EFSA (Euroopan elintarviketurvallisuusviranomainen), 2018. Technical report on the outcome of the consultation with Member States and EFSA on the basic substance application for milk for use in plant protection as a fungicide. EFSA supporting publication 2018:EN-1482. s. 42.

            (3)  http://ec.europa.eu/food/plant/pesticides/eu-pesticides-database/public/?event=activesubstance.selection&language=EN.

            (4)  Euroopan parlamentin ja neuvoston asetus (EY) N:o 178/2002, annettu 28 päivänä tammikuuta 2002, elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä (EYVL L 31, 1.2.2002, s. 1).

            (5)  Euroopan parlamentin ja neuvoston asetus (EY) N:o 1069/2009, annettu 21 päivänä lokakuuta 2009, muiden kuin ihmisravinnoksi tarkoitettujen eläimistä saatavien sivutuotteiden ja niistä johdettujen tuotteiden terveyssäännöistä sekä asetuksen (EY) N:o 1774/2002 kumoamisesta (sivutuoteasetus) (EUVL L 300, 14.11.2009, s. 1).

            (6)  Komission asetus (EU) N:o 142/2011, annettu 25 päivänä helmikuuta 2011, muiden kuin ihmisravinnoksi tarkoitettujen eläimistä saatavien sivutuotteiden ja niistä johdettujen tuotteiden terveyssäännöistä annetun Euroopan parlamentin ja neuvoston asetuksen (EY) N:o 1069/2009 täytäntöönpanosta sekä neuvoston direktiivin 97/78/EY täytäntöönpanosta tiettyjen näytteiden ja tuotteiden osalta, jotka vapautetaan kyseisen direktiivin mukaisista eläinlääkärintarkastuksista rajatarkastusasemilla (EUVL L 54, 26.2.2011, s. 1).

            (7)  Euroopan parlamentin ja neuvoston asetus (EU) N:o 1169/2011, annettu 25 päivänä lokakuuta 2011, elintarviketietojen antamisesta kuluttajille, Euroopan parlamentin ja neuvoston asetusten (EY) N:o 1924/2006 ja (EY) N:o 1925/2006 muuttamisesta sekä komission direktiivin 87/250/ETY, neuvoston direktiivin 90/496/ETY, komission direktiivin 1999/10/EY, Euroopan parlamentin ja neuvoston direktiivin 2000/13/EY, komission direktiivien 2002/67/EY ja 2008/5/EY sekä komission asetuksen (EY) N:o 608/2004 kumoamisesta (EUVL L 304, 22.11.2011, s. 18).

            (8)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).

            LIITE I

                           Nimi,

                           tunnistenumero

                           IUPAC-nimi

                           Puhtaus
                            (1)

                           Hyväksymispäivä

                           Erityiset säännökset

                        Lehmänmaito
                        CAS-numero: 8049-98-7

                        Ei saatavilla

                        Ei sovelleta

                        30.7.2020

                        Lehmänmaidon on oltava asetuksen (EY) N:o 1069/2009 ja asetuksen (EU) N:o 142/2011 vaatimusten mukaista.
                        Lehmänmaitoa on käytettävä lehmänmaitoa koskevan tarkastelukertomuksen (SANTE/12816/2019) päätelmiin ja erityisesti sen lisäyksiin I ja II sisältyvien erityisten edellytysten mukaisesti.

               (1)  Lisätietoja perusaineen tunnistuksesta, spesifikaatiosta ja käyttötavasta annetaan sitä koskevassa tarkastelukertomuksessa.

            LIITE II
            Lisätään täytäntöönpanoasetuksen (EU) N:o 540/2011 liitteessä olevaan C osaan kohta seuraavasti:

                              Nro

                              Nimi,

                              tunnistenumero

                              IUPAC-nimi

                              Puhtaus
                               (1)

                              Hyväksymispäivä

                              Erityiset säännökset

                           ”22

                           Lehmänmaito
                           CAS-numero: 8049-98-7

                           Ei saatavilla

                           Ei sovelleta

                           30.7.2020

                           Lehmänmaidon on oltava asetuksen (EY) N:o 1069/2009 ja komission asetuksen (EU) N:o 142/2011 vaatimusten mukaista.
                           Lehmänmaitoa on käytettävä lehmänmaitoa koskevan tarkastelukertomuksen (SANTE/12816/2019) päätelmiin ja erityisesti sen lisäyksiin I ja II sisältyvien erityisten edellytysten mukaisesti.”

               (1)  Lisätietoja perusaineen tunnistuksesta, spesifikaatiosta ja käyttötavasta annetaan sitä koskevassa tarkastelukertomuksessa.